মঙলবাৰে মনোহৰী দেৱী কানৈ ছোৱালী মহাবিদ্যালয়ৰ নিৰ্বাচনী প্ৰচাৰৰ সময়ত আছুৰ সদস্যই এবিভিপিৰ নেতাক শাৰীৰিকভাৱে অপদস্ত কৰাৰ প্ৰতিবাদত এবিভিপিৰ সদস্যসকলে থানা চাৰিআলিত প্ৰতিবাদী কাৰ্যসূচী পালন কৰে। জানিব পৰা মতে বিদ্যালয়খনৰ ছাত্ৰীসকলে বিকাশ ৰোডত অখিল ভাৰতীয় বিদ্যাৰ্থী পৰিষদৰ অধীনত বিদ্যালয়খনৰ নিৰ্বাচনৰ নিৰ্বাচনী প্ৰচাৰ চলোৱাৰ সময়ত সদৌ অসম ছাত্ৰ সন্থা আৰু অখিল ভাৰতীয় বিদ্যাৰ্থী পৰিষদৰ সদস্যসকলৰ মাজত সংঘাতৰ সৃষ্টি হয়।
দুই পক্ষৰ মাজত হোৱা সংঘৰ্ষৰ মাজতে আছুৰ সদস্যই এবিভিপিৰ নেতা ৰোহিত বৰুৱাক মাৰধৰ কৰে। এবিভিপিৰ সদস্যসকলে আছুৰ বিৰুদ্ধে গাব্ৰুপথাৰ আৰক্ষী চকীত এটা অভিযোগ দাখিল কৰে।
এজাহাৰখনৰ মতে মনোহৰী দেৱী কানৈ ছোৱালী মহাবিদ্যালয়ৰ ছাত্ৰীসকলে তেওঁলোকৰ মহাবিদ্যালয়ৰ নিৰ্বাচনৰ বাবে ব্যস্ত হৈ থকা সময়ত নিশা প্ৰায় ৮-০০ মান বজাত ৰূপজ্যোতি বৰঠাকুৰ, খগেন দত্ত, মনোজ বুঢ়াগোহাঞি, ৰাজা গগৈ আৰু আন ৪জন আছুৰ সদস্যই অখিল ভাৰতীয় বিদ্যাৰ্থী পৰিষদৰ নেতা ৰোহিত বৰুৱাক বেয়াকৈ মাৰধৰ কৰে।
এজাহাৰখনত উল্লেখ থকা মতে আছুৰ সদস্যকলে নিৰ্বাচনী প্ৰচাৰত ব্যস্ত ছাত্ৰীসকলক হাৰাশাস্তি কৰাৰ অশ্লীল ভাষাৰে তেওঁলোকক অপদস্ত কৰিছিল।
এজাহাৰখনত আৰু কোৱা হৈছে যে আছুৰ সদস্যসকলে এবিভিপিৰ সদস্যসকলক তেওঁলোকৰ মহাবিদ্যালয় আৰু বিকাশ ৰোডক নিজৰ এলেকা বুলি দাবী কৰি প্ৰৱেশ কৰাত বাধা প্ৰদান কৰিছিল আৰু এবিভিপিৰ নেতাগৰাকীক বেয়াকৈ মাৰধৰ কৰে।
এবিভিপিৰ প্ৰতিবাদৰ পাছত গাব্ৰুপথাৰ আৰক্ষীয়ে আছুৰ ৪জন সদস্যক আটক কৰে আৰু তেওঁলোকক কঠোৰ নিৰাপত্তা বেষ্টনিৰ মাজত ৰাখে।
আনহাতে আছুৰ সদস্যসকলে এই অভিযোগ অস্বীকাৰ কৰি কৈছে যে এয়া আছুক হেয় প্ৰতিপন্ন কৰাৰ বাবে এবিভিপি আৰএছএছৰ ষড়যন্ত্ৰ।
উল্লেখ্য যে আহা ৩০ আগষ্টত মনোহৰী দেৱী কানৈ ছোৱালী মহাবিদ্যালয়ৰ নিৰ্বাচন অনুষ্ঠিত হ'ব।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
